-দুই জনে দাওয়ায় বসি গপ্পোসপ্প করছিল। খুড়া কইল-‘জানো দাদা আস্তাঘাট আগেও ছিল নাই, এ্যাখনও ত্যামন হয় নাই। জমির দলিল পত্তর কবে হবি কেডা জানে। তবে আগের মতন আর ভয়, তরাস নাই। আগে ক্যাবলই মনে হইত এই বুঝি ইন্ডিয়ার পুলিশ ধরে। একবার ভরা পোয়াতি বউরে নিয়া গেইসিনু কোচবিহার সদর হাসপাতালত্‌। পোয়াতি বউডারে অপারেশনে নেবে সিজার করান লাইগ্যা এ্যমন সুমায় পুলিশ আসি হাজির। পুঁটিমারির নৃপেন রায়রে স্বামী সাজাই নিয়া গেনু। উয়ায় তো তামান কাগজ পত্তর আছে, খাঁটি ইন্ডিয়ার লক। পুলিশ কিচ্চু মানল না। বলল- বউর ভোটার কাড দেখাও। র্যা শন কাড দেখাও। কেডা জনি রিপোট করি দিছিল পুলিশে। বউডা তখন ব্যথায় ছটফট করয়্যা মরে। জানো দাদা, টানা হিঁচড়ায় বউডা তামান লকের সামনে বিয়াইয়া দিল। শ্যাষে মা-ব্যাটারি লইয়া যমে মানসি টানাটানি।’